སྤེན་པ་སྒྲོལ་མ་ནི་ས་སྐྱེས་རྡོ་སྐྱེས་ཀྱི་ལྷ་ས་བ་ཞིག་ཡིན་པ་དང་ཁོང་བར་སྐོར་དོན་གཅོད་ཁྲུའུ་རབ་གསལ་སྡེ་ཁུལ་དུ་ལོ་ཏག་ཏག་འཚོ་བ་བསྐྱལ་བས་ལོ་བཅུ་གྲངས་ཁ་ཤས་རིང་གི་གྲོང་ཁུལ་རྙིང་པའི་འཕེལ་རྒྱས་དང་འགྱུར་ལྡོག་མིག་མཐོང་ལག་ཟིན་བྱུང་ཡོད།དེ་སྔོན་གྲོང་ཁུལ་རྙིང་པའི་སྲང་ལམ་གང་སར་བཙོག་གཅིན་གྱིས་ཁེངས་ནས་གྲོང་ཁུལ་རྙིང་པའི་ཁོར་ཡུག་གཙང་སྦྲ་ཧ་ཅང་ཞན་པོ་ཡོད།གྲོང་ཁུལ་རྙིང་པའི་རྡོ་གཅལ་ལམ་ངོས་སུ་འབར་འབུར་མང་བས་ཆར་དུས་དང་དགུན་ཁ་ཁ་བ་འབབ་པའི་དུས་སུ་ལམ་ངོས་ཀྱི་འཁྱིལ་ཆུ་བཤང་འབུད་བྱེད་དཀའ་བས་ལས་ཀ་དཀའ་ལས་ཧ་ཅང་ཆེན་པོ་ཡོད་ཅེས་སྤེན་པ་སྒྲོལ་མས་དྲན་གསོ་བྱེད་བཞིན་དུ་བརྗོད།ད་ཆ་གྲོང་ཁུལ་རྙིང་པའི་ཁྲོམ་གཞུང་དང་སྲང་ལམ་གང་སར་རྡོ་གཅལ་བཏིང་ནས་མིག་ལ་མཛེས་པ་མ་ཟད།གཙང་ཞིང་གྲལ་སྟར་སྒྲིག་པས་གྲོང་ཁུལ་རྙིང་པའི་ནང་འཚོ་བ་སྐྱེལ་བའི་གྲོང་མིས་སྒྱུར་བཅོས་སྒོ་དབྱེ་ལས་བྱུང་བའི་དངོས་ཕན་མྱོང་ཚོར་ཐུབ་ཡོདཅེས་སྤེན་པ་སྒྲོལ་མས་དགའ་ཚོར་ཆེན་པོས་དེ་ལྟར་བརྗོད།